આ નિમિલિત નયનો ઉઘડશે ત્યારે એમાં કેવી અપાર કરુણા શાંત રમણીયતા હશે? એ દ્રશ્ય જોવાની એને તાલાવેલી એને પોતાને પણ પોતાના વિષે નવી માહિતી આપી રહી હતી. પોતાનામાં પણ ઉંડે ઉંડે અતળ ઉંડાણમાં તો આ હતું એ એણે આજે જ પહેલવહેલું અનુભવ્યું. શુદ્ધોદન રાજાએ તથાગતને કપિલવસ્તુ લઈ જવા માટે જે મંત્રીઓ મોકલ્યા હતા તે એક પછી એક ભિખ્ખુ થતા રહ્યા હતા. એવી લોકોક્તિનો કાંઈક અનુભવ વર્ષકારને જાણે અત્યારે થઈ ગયો હોય તેમ તે પોતાની વાત વારંવાર કહી રહ્યો હતો! ક્યાંક આ હવામાં એ જ ઉડી નહીં જાય નહીં.